அவர்களைத் தன் அம்புகளால் ஊடுருவக் குத்துவான்; 9 அவன் துயில் கொண்டான்;  சிங்கம் போன்றும் பெண் சிங்கம் போன்றும் படுத்துக்கொண்டான்;  அவனை எழுப்பி விடுவோன் யார்?  உனக்கு ஆசி கூறுவோன் ஆசி பெறுவான்;  எனவே உன்னைச் சபிப்போன் சாபமடைவான்!" [*] 10 எனவே பிலயாம் மீது பாலாக்கு கடும் சினம் கொண்டு தன் கைகளைத் தட்டி பிலயாமிடம், "என் எதிரிகளைச் சபிக்கவே நான் உம்மை அழைத்தேன்; ஆனால் நீர் இம்மூன்று முறையும் அவர்களுக்கு ஆசி கூறியுள்ளீர்; 11 எனவே உடனே உம் இடத்துக்கு ஓடிவிடும்; 'உமக்கு உறுதியாக மரியாதை செய்வேன்' என்று சொல்லியிருந்தேன்; ஆண்டவரோ நீர் மரியாதை பெறாதபடி தடுத்துவிட்டார்" என்றான்.